open-index/open-wikipedia-markdown huggingface dataset:
আইফা আজীবন সম্মাননা পুরস্কার

**আইফা আজীবন সম্মাননা পুরস্কার** হল ভারতের চলচ্চিত্রে অবদানের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে অবদানের স্বীকৃতি হিসেবে এই পুরস্কার প্রদান করা হয়।

## সম্মানিত প্রাপকগণ

## আরও দেখুন
* দাদাসাহেব ফালকে পুরস্কার
* ফিল্মফেয়ার আজীবন সম্মাননা পুরস্কার

## তথ্যসূত্র

## বহিঃসংযোগ
* 

বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার
বিষয়শ্রেণী:আজীবন সম্মাননা পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
ইসলাম ও গর্ভপাত

**গর্ভপাত** সম্পর্কে মুসলমানদের দৃষ্টিভঙ্গি হাদিস এবং আইনি ও ধর্মীয় পণ্ডিত ও ভাষ্যকারদের মতামত দ্বারা নির্ধারিত। ইসলামে, গর্ভকাল ৪ মাস পূর্ণ হলেই ভ্রুণটিকে জীবিত আত্মা হিসাবে বিবেচনা করা হয়, এবং এই সময়ের পর গর্ভপাতকে সাধারণভাবে নিষিদ্ধ হিসাবে বিবেচনা করা হয়।

## যেসব ক্ষেত্রে গর্ভপাত অনুমোদিত

### ধর্ষণের ক্ষেত্রে
মুসলিম পণ্ডিতদের মতে, ধর্ষণের ফলে গর্ভসঞ্চারজাত শিশুটি বৈধ এবং একে হত্যা করা হলে তা পাপ হিসাবে গণ্য হবে। পণ্ডিতগণ এর গর্ভপাত অনুমোদন করেন তখনই যখন ভ্রুণটির বয়স চার মাসেরও কম হয়, অথবা, এটি তার মায়ের জীবন বিপন্ন করে তোলে।

### বিকলাঙ্গতার আশংকায়
কিছু মুসলিম পণ্ডিত যুক্তি দেন যে, নবজাতকের এমন কোন ধরনের অসুস্থতার আশঙ্কা থাকলে যার ফলে পিতামাতার পক্ষে সন্তানের পরিপূর্ণ পরিচর্ষা করা বিশেষভাবে কষ্টসাধ্য হবে, সেক্ষেত্রে গর্ভপাত অনুমোদিত (উদাহরণস্বরূপঃ বিকলাঙ্গতা, মানসিক প্রতিবন্ধকতা ইত্যাদি)।

## আরও দেখুন
* ইসলাম ও আত্মার সংযুক্তি

## তথ্যসূত্র

## বহিঃসংযোগ

বিষয়শ্রেণী:ধর্ম ও গর্ভপাত
বিষয়শ্রেণী:ইসলাম ও নারী
বহদ্দারহাট ফ্লাইওভার

**বহদ্দারহাট ফ্লাইওভার** (**এমএ মান্নান ফ্লাইওভার**) বাংলাদেশের চট্টগ্রামের একটি উড়ালসড়ক, এটি নির্মাণ করা হয়েছে ২০১৩ সালে। ২০১০ সালে প্রধানমন্ত্রী শেখ হাসিনা ভিত্তিপ্রস্তর স্থাপন করেন। এই ফ্লাইওভার নির্মাণকাজ চলাকালীন ২০১২ সালে ডিসেম্বর মাসে একদিকে ফ্লাইওভারের গার্ডার ধসে অনেক শ্রমিক নিহত ও আহত হয়। পরবর্তীতে এর দায়িত্ব সেনাবাহিনীকে অর্পণ করা হয়। এর দৈর্ঘ্য ১ কি.মি এবং এর নির্মাণে মোট ব্যয় ১ কোটি ৫৬ লাখ টাকা। এই ফ্লাইওভারে যুক্ত হচ্ছে র‍্যাম্প। বহদ্দারহাট ফ্লাইওভারের কালুরঘাটমুখী র‍্যাম্প খুলে দেওয়া হয়েছে ২০১৭ সালের ১৫ ই ডিসেম্বর।

## আরো দেখুন
* বহদ্দারহাট ফ্লাইওভার ধস

## তথ্যসূত্র

বিষয়শ্রেণী:চট্টগ্রামের সড়ক
কচ্ছের রণ

[থাম্ব|260px|কচ্ছের রণে [নীলগাই-এর দল]]
**কচ্ছের রণ** () হল একটি লবণাক্ত জলাভূমি যার বেশিরভাগই অংশ ভারতের গুজরাত রাজ্যে (মূলতঃ কচ্ছ জেলায়) অবস্থিত ও কিছু অংশ পাকিস্তানের সিন্ধু প্রদেশে অবস্থিত। এটি দুটি প্রধান অংশে বিভক্ত; কচ্ছের বড় রণ এবং কচ্ছের ছোট রণ।

## ভূ-উপাত্ত
কচ্ছের রণ ভারতের গুজরাত ও পাক অধিকৃত সিন্ধু প্রদেশের কিছু অংশে অবস্থিত।এটি একটি ঋতুভিত্তিক সমুদ্রপৃষ্ঠ অঞ্চল, রন শব্দের *অর্থ হল 'মরুভূমি'৷* এই অঞ্চলটি গুজরাতের কচ্ছ জেলায় অবস্থিত। মরুভূমিটি প্রায় ১০,০০০ বর্গমিটারের বিশাল এলাকা জুড়ে অবস্থান করছে এবং এটির দক্ষিণে কচ্ছ উপসাগর থেকে থর মরুভূমি পর্যন্ত বিস্তৃত। রাজস্থান থেকে উৎপন্ন বহু নদী এই অঞ্চলের মধ্য দিয়ে প্রবাহিত হয়েছে, যেমন- লুনি, ভুলি,নারা,সরস্বতী ও রূপের ইত্যাদি।

এই অঞ্চলটি একটি নিম্ন সমতলভূমি ও সমুদ্রের খুব কাছে অবস্থান করার কারণে বর্ষাকালে এর বেশিরভাগ অংশ বন্যার কবলে পড়ে।এই অঞ্চলের বালিযুক্ত উচ্চভূমিকে 'বেট' বলা হয়,এখানেই একমাত্র গাছপালা ও ঘাস জন্মায় যেগুলি বন্যার সময় এখানকার জীবজন্তুদের একমাত্র আশ্রয়স্থল হিসেবে কাজ করে।
থাম্ব|কচ্ছের রণ উৎসব উৎযাপন

## পরিবেশগত গুরুত্ব
সমগ্র ভারত-মালয় অঞ্চলে কচ্ছের রণটিই একমাত্র বড় বন্যা ঘূর্ণমান অঞ্চল। 
যে এলাকায় একপাশে মরুভূমি রয়েছে এবং অন্যদিকে সমুদ্র, কচ্ছের রণকে বিভিন্ন পরিবেশিত পরিবেশ, যার মধ্যে রয়েছে ম্যানগ্রোভ এবং মরুভূমি উদ্ভিদ।  কচ্ছ রন ঘাসভূমি এবং মরুভূমি বন্যপ্রাণীগুলির আবাসস্থল যা এই বিশাল এলাকাগুলির প্রায়ই কঠোর অবস্থার সাথে সামঞ্জস্যপূর্ণ।এগুলির মধ্যে রয়েছে প্রাণীর ও বিপন্ন প্রাণী এবং উদ্ভিদ প্রজাতি। 

## তথ্যসূত্র

বিষয়শ্রেণী:গুজরাতের ভূগোল
হুয়ান রামোন হিমেনেস

**হুয়ান রামোন হিমেনেস** (২৩শে ডিসেম্বর, ১৮৮১ - ২৯শে মে, ১৯৫৮) একজন স্পেনীয় কবি ও লেখক যিনি ১৯৫৬ সালে সাহিত্যে নোবেল পুরস্কার লাভ করেন। "স্পেনীয় ভাষায় আনন্দোচ্ছ্বলতা ও শৈল্পিক বিশুদ্ধতার দৃষ্টান্ত স্থাপনকারী গীতিধর্মী কাব্যরচনার" জন্য তাঁকে এই পুরস্কার প্রদান করা হয়। 

হিমেনেস স্পেনের উয়েলভা প্রদেশের মোগের শহরে জন্মগ্রহণ করেন এবং সেভিইয়া বিশ্ববিদ্যালয়ে উচ্চশিক্ষা লাভ করেন। নিকারাগুয়ার কবি ও স্পেনীয় কাব্যে আধুনিকতাবাদী আন্দোলনের নেতা রুবেন দারিও তাঁর উপর গভীর প্রভাব ফেলেন। দারিওর নিমন্ত্রণে তিনি মাদ্রিদে যান। এছাড়া ফ্রান্সে ভ্রমণের সময় সেখানকার প্রতীকবাদী কবিতের শুরুর দিকের রচনাগুলিও তাঁকে প্রভাবিত করে। কবিজীবনের শুরুর দিকে তিনি আবেগী ও অলংকারসমৃদ্ধ কাব্য রচনা করেন। এগুলির মধ্যে আছে আলমাস দে ভিওলেতা (বেগনী আত্মাগুলি, ১৯০০) এবং নিনফেয়াস (জলপদ্ম, ১৯০০)। হার্দিনের লেহানোস (১৯০৫), এলেহিয়াস (১৯০৮) এবং পাস্তোরালেস (১৯১১) কাব্যগ্রন্থগুলিতেও দারিওর প্রভাব সুস্পষ্ট। পরবর্তীতে তিনি এই ধারার প্রতি বিতৃষ্ণা পোষণ করতে শুরু করেন এবং সেটি পরিহার করে মুক্ত ছন্দে গীতিধর্মী কবিতা লেখা শুরু করেন। স্পেনে গৃহযুদ্ধ ছড়িয়ে পড়লে তিনি নির্বাসনে চলে যান এবং মার্কিন যুক্তরাষ্ট্র, কিউবা ও পুয়ের্তো রিকোতে সাহিত্য বিষয়ে অধ্যাপনা করেন। মার্কিন যুক্তরাষ্ট্রে ১৯১৬ সালে গমনের পর সেখানে নিউ ইয়র্ক শহরে থেনোবিয়া কামপ্রুবি আইমার নামক এক কবির সাথে বিবাহবন্ধনে আবদ্ধ হন। আইমার ভারতীয় কবিতার বিশেষ করে রবীন্দ্রনাথের কবিতার একজন অনুবাদিকা ছিলেন। ১৯১৬ সালেই হিমেনেস মুক্ত ছন্দে লেখা তাঁর প্রথম কাব্যসংকলন *দিয়ারিও দে উন পোয়েতা রেসিয়েন কাসাদো* (সদ্যবিবাহিত এক কবির রোজনামচা) প্রকাশ করেন। ১৯৩৯ সালে স্পেনের গৃহযুদ্ধের অবসানের পর তিনি স্ত্রীর সাথে স্বেচ্ছা নির্বাসনে পুয়ের্তো রিকোতে গমন করেন। পুয়ের্তো রিকো বিশ্ববিদ্যালয়ে স্পেনীয় সাহিত্যে অধ্যাপনা করেন।

হিমেনেস ও সেনোবিয়া একত্রে ১৯১৫ থেকে ১৯২২ সাল পর্যন্ত রবীন্দ্রনাথ ঠাকুরের ২২টি কাব্যগ্রন্থ স্পেনীয় ভাষাতে অনুবাদ করে নোবেল বিজয়ী বাঙালি কবির কবিতা স্পেনীয়ভাষী বিশ্বে ছড়িয়ে দিতে গুরুত্বপূর্ণ ভূমিকা রাখেন।

১৯৫৮ সালে পুয়ের্তো রিকোর সান হুয়ান শহরে তাঁর মৃত্যু হয়।

## তথ্যসূত্র

বিষয়শ্রেণী:১৮৮১-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:নোবেল বিজয়ী সাহিত্যিক
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের শিক্ষক
বিষয়শ্রেণী:রবীন্দ্রনাথ ঠাকুরের অনুবাদক
ফিলিপ নোয়েল-বেকার

**ফিলিপ জন নোয়েল-বেকাল** বা **বেরন নোয়েল-বেকার** (১ নভেম্বর ১৮৮৯ -৮ অক্টোবর ১৯৮২) ছিলেন একজন ব্রিটিশ রাজনীতিক, কূটনীতিজ্ঞ, একাডেমিক, অসামান্য অপেশাদার অ্যাথলেট এবং নিরস্ত্রীকরণের প্রখ্যাত প্রচারক। ১৯২০ সালের গ্রীষ্মকালীন অলিম্পিকের ব্রিটিশ পতাকা বহন করেন এবং সিলভার মেডেল জয় করেন এছাড়াও ১৯৫৯ সালে তিনি শান্তিতে নোবেল পুরস্কার অর্জন করেন।

## তথ্যসূত্র

বিষয়শ্রেণী:১৮৮৯-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:নোবেল শান্তি পুরস্কার বিজয়ী
বিষয়শ্রেণী:নোবেল শান্তি পুরস্কার বিজয়ী পুরুষ
বিষয়শ্রেণী:ইংরেজ নোবেল বিজয়ী
বিষয়শ্রেণী:হেন্ডনের ব্যক্তি
বিষয়শ্রেণী:ব্রিটিশ ক্রীড়াবিদ-রাজনীতিবিদ
বিষয়শ্রেণী:ইংরেজ পুরুষ মাঝারিপাল্লার দৌড়বিদ
বিষয়শ্রেণী:১৯১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯২৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ব্রিটিশ যুদ্ধ বিরোধী সক্রিয়কর্মী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:ইয়র্কশায়ারের ক্রীড়াবিদ
বিষয়শ্রেণী:১৯২০ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী
বিষয়শ্রেণী:অলিম্পিক রৌপ্যপদক বিজয়ী ব্রিটিশ
বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:বায়ু বিভাগের রাষ্ট্র সচিব (যুক্তরাজ্য)
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার
বিষয়শ্রেণী:ডার্বিশায়ারের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:যুক্তরাজ্যের সংসদ সদস্য ১৯২৯-১৯৩১
বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫
বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯
বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪
বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬
বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০
বিষয়শ্রেণী:শ্রমিক দল (যুক্তরাজ্য) এর চেয়ারম্যান
বিষয়শ্রেণী:কেমব্রিজ ইউনিয়নের সভাপতি
বিষয়শ্রেণী:বুথাম স্কুলে শিক্ষিত ব্যক্তি
বিষয়শ্রেণী:কিংস কলেজ, কেমব্রিজের প্রাক্তন শিক্ষার্থী
বিষয়শ্রেণী:কিংস কলেজ, কেমব্রিজের ফেলো
বিষয়শ্রেণী:হ্যাভারফোর্ড কলেজের প্রাক্তন শিক্ষার্থী
মধুমাধবী

**মধুমাধবী** হল আরোহী কাষ্ঠল লতা (গুল্ম) জাতীয় একধরনের ফুলেল উদ্ভিদ। এর বৈজ্ঞানিক নাম stixis suaveolens। পরিবার Capparidaceae। ভারতের আসাম অঞ্চলে এটি মধুমালতী নামে পরিচিত।

## নামকরণ
বাংলাদেশে মধুমালতী নামে কাষ্ঠল লতা থাকায় অধ্যাপক দ্বিজেন শর্মার সম্মতিক্রমে উদ্ভিদটির নামকরণ করা হয়েছে মধুমাধবী।

## আবাসভূমি
মধুমাধবী ঘন জঙ্গল, খোলা বন, পাহাড়ের পাদদেশে জন্মে। অতীতে বাংলাদেশে মধুমাধবী সহজলভ্য হলেও বর্তমানে এটি বিপন্ন উদ্ভিদ হিসেবে বিবেচিত। এই ফুলেল উদ্ভিদটি বর্তমানে শুধুমাত্র মৌলভীবাজার, পার্বত্য চট্টগ্রামের বনে টিকে আছে। বাংলাদেশ ছাড়াও এটি ভারতের সিকিম, আসাম, অরুণাচল, ত্রিপুরা ও মেঘালয়ে জন্মে থাকে। দেশটিতে প্রায় ১৫০০ মিটার উচ্চতায় এদের দেখা মেলে। এছাড়াও নেপাল, ভুটান, চীন, লাওস, থাইল্যান্ড, ভিয়েতনাম ও মিয়ানমারের বনে এদের দেখতে পাওয়া যায়।

## বর্ণনা
গুল্ম বা কাষ্ঠল লতা জাতীয় এই গাছটি প্রায় ১৫ মিটার লম্বা হয়। ফুল ফোটার মৌসুম মার্চ থেকে মে পর্যন্ত এবং আগস্ট-অক্টোবরেও গাছে ফুল থাকে। ফুল ছোট আকৃতির হয়, এতে ৫-৬টি পাপড়ি থাকে। ফুল হালকা হলুদ বর্ণের ও সুগন্ধি। ফল পাকলে কমলা রং ধারণ করে। ভারতের আদিবাসীরা এটির ফল খায়। 

## বংশবিস্তার
বীজ থেকে নতুন চারা গজানোর মাধ্যমে বংশবিস্তার ঘটে। এটি বর্তমানে বিপন্ন উদ্ভিদ। তাই বনের পরিবেশে টিকিয়ে রাখার পাশাপাশি এক্স-সিটু কনজারভেশন প্রক্রিয়ার মাধ্যমে একে টিকিয়ে রাখা যেতে পারে। এছাড়া বাড়ির বাগানে, উদ্ভিদ উদ্যানে রোপণ করার মাধ্যমে গাছটি ক্রমবর্ধমান বিলুপ্তির হাত থেকে রক্ষা পেতে পারে।

## তথ্যসূত্র

বিষয়শ্রেণী:ফুল
বিষয়শ্রেণী:বাংলাদেশের উদ্ভিদ
শনপাট

**শনপাট** (বৈজ্ঞানিক নাম: *Crotalaria juncea*) (ইংরেজি: **brown hemp**, **Indian hemp**, **Madras hemp**, or **sunn hemp**,) হচ্ছে **Fabaceae** পরিবারের *Crotalaria* গণের একটি ফসল।

## বর্ণনা
এই গাছের উচ্চতা ১-৩ মিটার পর্যন্ত। ফুলের রং হলুদ এবং পাতা সবুজ ও চিকন। এটি ডালজাতিয় ফসল। এটি প্রাকৃতিক ফাইবারের উৎস। এটি দিয়ে মাছ ধরা জাল, দড়ি এবং আরো প্রয়োজনীয় বস্তু তৈরিতে ব্যবহৃত হয়। কৃষক গাছপালাগুলিতে পুষ্টি উপাদানের জন্য এ গাছ ব্যবহার করা হয়।

এ গাছের জন্য বেশি উর্বর মাটির দরকার হয় না।

## বিস্তৃতি
এর উৎপত্তিটি অনিশ্চিত, কিন্তু ভারত ও পাকিস্তান স্থানীয় বলে মনে করা হয়। এখন সমগ্র ভারত জুড়ে চাষ করা হয়। বাংলাদেশ, পাকিস্তান, উগান্ডা এবং ব্রাজিল প্রভৃতি দেশে জন্মে থাকে।

## তথ্যসূত্র

বিষয়শ্রেণী:ডাল
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:পাকিস্তানের উদ্ভিদ
বিষয়শ্রেণী:উগান্ডার উদ্ভিদ
বিষয়শ্রেণী:ব্রাজিলের উদ্ভিদ
বিষয়শ্রেণী:তন্তু গাছ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
পূর্ব কলকাতা

**পূর্ব কলকাতা **  ভারতের কলকাতা শহরের পূর্বের অংশ। এই এলাকার মধ্যে  বিধাননগর, নিউ টাউন, ভিআইপি নগর, মেট্রোপলিটান টাউনশিপ, ইস্ট কলকাতা টাউনশিপ, অজয়নগর, সন্দেশপুর, মুকুন্দপুর, পঞ্চসায়র ইত্যাদি অন্তর্ভুক্ত। পূর্ব কলকাতার উত্তর অংশটি বিধাননগর ও নিউ টাউন শহরের  দ্বারা গঠিত। এই অঞ্চলকে লবণ হ্রদ এবং ভাল পরিকল্পিত আবাসিক এলাকা দ্বারা চিহ্নিত করা হয়। শহরের এই অংশটি ব্লক দ্বারা বিভক্ত এবং অঞ্চলের বেশির ভাগ অংশে  পর্যটন আকর্ষণ রয়েছে।
, পূর্ব কলকাতা]]

## যোগাযোগ
এই এলাকার প্রধান সড়ক পরিবহনের হল রাস্তাটি ইস্টর্না মেট্রোপলিটন বাইপাস যাউত্তরে ভিআইপি রোড থেকে শুরু হয়ে  দক্ষিণে গড়িয়া পর্যন্ত বিস্তৃত।মেট্রো রেলপথের পূর্ব কলকাতার দক্ষিণাংশের মাঝামাঝি অংশে বৈষ্ণবঘাটা-পাটুলি এবং নিউ গড়িয়ায় স্টেশনে স্থাপিত।
## টাউনশিপ
পূর্ব কলকাতায় পাঁচটি প্রধান শহর রয়েছে যা এই অঞ্চলের বৃহৎ অংশ।এইগুলি নিম্নরূপঃ 
* সল্ট লেক সিটি
* নিউ টাউন
* মেট্রোপলিটান টাউনশিপ 
* পূর্ব কলকাতা টাউনশিপ (আনন্দপুর)
* বৈষ্ণবঘাটা পাটুলি টাউনশিপ

## আইটি হাব-সেক্টর ফাইব

তথ্য প্রযুক্তি কেন্দ্রটি উল্লেখযোগ্য আইটি /আইটিইএস ভারতীয় এবং বহুজাতিক কোম্পানিগুলির কেন্দ্র।সল্ট লেক সিটি এলাকায় প্রায় ১.২ লক্ষ লোক নিযুক্ত রয়েছে।

## আকর্ষনীয় স্থান
* সিটি সেন্টার (সল্টলেক)
* সিটি সেন্টার ২ (নিউটাউন)
* একুয়াটিকা
* নিকো পার্ক
* ইকো পার্ক
* হাইল্যান্ড পার্ক মল
* সায়েন্স সিটি
* সল্টলেক স্টেডিয়াম

## রেস্টুরেন্ট
### প্রিমিয়াম ফাইন ডাইন
* জে ডব্লিউ কিচেন - ভিনটেজ এশিয়া

## তথ্যসূত্র

বিষয়শ্রেণী:কলকাতার ভূগোল
বিষয়শ্রেণী:পূর্ব কলকাতা
বিষয়শ্রেণী:কলকাতার পাড়া
ভারতীয় উদ্ভিদ সর্বেক্ষণ

**ভারতীয় উদ্ভিদ সর্বেক্ষণ** (ইংরেজি: **Botanical Survey of India (BSI)**) হল ১৮৯০ সালে ভারতীয় সাম্রাজ্যের উদ্ভিদ সম্পদের সমীক্ষার উদ্দেশ্যে ভারত সরকার কর্তৃক প্রতিষ্ঠিত একটি সংস্থা।

## ইতিহাস
ব্রিটিশ ইস্ট ইন্ডিয়া কোম্পানি উদ্ভিদ সম্পদ সম্পর্কে জ্ঞান অর্জন ও স্থানীয় সরকারগুলির অধীনে পরীক্ষানিরীক্ষা করার জন্য শিবপুর, পুণে, সাহারানপুর ও মাদ্রাজে উদ্ভিদ উদ্যান স্থাপন করেছিল। সাহারানপুর উদ্ভিদ উদ্যানটি অবশ্য ১৭৫০ সালের আগেই স্থাপিত হয়। ১৮১৭ সালে ঔষধি গুল্ম উৎপাদনের জন্য কোম্পানি এটি অধিগ্রহণ করে। ১৮৯০ সালের ১৩ ফেব্রুয়ারি জর্জ কিং-এর নির্দেশনায় আনুষ্ঠানিকভাবে বটানিক্যাল সার্ভে প্রতিষ্ঠিত হয়। জর্জ কিং ১৮৭১ সাল থেকে রয়্যাল বটানিক গার্ডেনের সুপারিন্টেনডেন্ট ছিলেন। তিনিই প্রথম বিএসআই-এর এক্স-অফিসিও ডিরেক্টর হন। ক্যালকাটা গার্ডেনটি ছিল বিএসআই-এর সদর দফতর এবং বাংলা, আসাম, উত্তর পূর্ব, ব্রহ্মদেশ এবং আন্দামান ও নিকোবর দ্বীপপুঞ্জের দায়িত্ব এই সংস্থার হাতে ন্যস্ত ছিল।

বর্তমানে ভারতীয় উদ্ভিদ সর্বেক্ষণের কাজকর্ম সারা ভারতে প্রসারিত হয়েছে। দেরাদুন, যোধপুর, পুণে, কোয়েম্বাটোর, হায়দ্রাবাদ, পোর্ট ব্লেয়ার, শিলং, ইটানগর, গ্যাংটক ও এলাহাবাদে এই সংস্থার আঞ্চলিক কেন্দ্র অবস্থিত। নয়ডায় একটি নতুন ভারতীয় প্রজাতন্ত্রের উদ্ভিদ উদ্যান গড়ে উঠেছে। কলকাতা (হাওড়া) কেন্দ্রে পাঁচটি ইউনিট রয়েছে।

## তথ্যসূত্র

## বহিঃসংযোগ
* Botanical Survey of India (BSI)
*  ENVIS CENTRE (Environmental Information System, India) on Floral diversity in the Botanical Survey of India (BSI), Howrah

বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:১৮৯০-এ ব্রিটিশ ভারতে প্রতিষ্ঠিত
বিষয়শ্রেণী:ভারতের প্রাকৃতিক ইতিহাস
বিষয়শ্রেণী:কলকাতা ভিত্তিক সংগঠন
শামছুল হক ভূঁইয়া

**ড. মোহাম্মদ শামছুল হক ভূঁইয়া** (১ জুলাই ১৯৪৮–২ ফেব্রুয়ারি ২০২৪) ছিলেন একজন বাংলাদেশী ব্যাবসায়ী, সমাজসেবক ও রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ মনোনীত সংসদ সদস্য নির্বাচিত হয়েছিলেন। তিনি ২০২৪ সালে মৃত্যুবরণ করেন।

## জন্ম ও শিক্ষাজীবন
ড. মোহাম্মদ শামছুল হক ভূঁইয়ার পৈতৃক বাড়ি চাঁদপুর জেলার ফরিদগঞ্জ উপজেলার কাউনিয়া গ্রামে। তার পিতার নাম মোঃ হাসমত উল্ল্যাহ এবং মায়ের নাম হাজেরা বেগম। তিনি বাংলাদেশ প্রকৌশলী বিশ্ববিদ্যালয় (বুয়েট) থেকে স্নাতক ও ঢাকা বিশ্ববিদ্যালয়ের আইবিএ থেকে স্নাতকোত্তর ডিগ্রি অর্জন করেছেন। পরবর্তীতে তিনি ডক্টরেট ডিগ্রি অর্জন করেন।

## কর্মজীবন
তিনি লেখাপড়া শেষ করে প্রকৌশলী হিসেবে কর্ম জীবন শুরু করেন। তিনি অবিভক্ত ঢাকা সিটি কর্পোরেশনের প্রধান প্রকৌশলী ছিলেন। পাশাপাশি তিনি একজন সফল উদ্যোক্তা। ড. মোহাম্মদ শামছুল হক ভূঁইয়া রাজনীতির সঙ্গে সক্রিয় ভাবে যুক্ত ছিলেন। ব্যবসা, রাজনৈতিক ও শিক্ষা জীবনে তিনি অসাধারণ দক্ষতার পরিচয় দিয়েছেন।

## রাজনৈতিক জীবন
রাজনৈতিক জীবনে ড. মোহাম্মদ শামছুল হক ভূঁইয়া ছাত্রজীবনে ছাত্র রাজনীতির সাথে সম্পৃক্ত ছিলেন। কর্মজীবন শেষ করে তিনি ২০০৫ সালে সম্মেলনের মাধ্যমে চাঁদপুর জেলা আওয়ামীলীগের সভাপতি হিসেবে ১২ বছর দায়িত্ব পালন করেন। তিনি বঙ্গবন্ধু সমাজকল্যাণ পরিষদের প্রতিষ্ঠাতা ও সভাপতি ছিলেন। তিনি বাংলাদেশ আওয়ামী লীগের জাতীয় পরিষদের সদস্য ছিলেন।

## সমাজসেবা মূলক কাজ
তিনি একজন সমাজসেবক এবং শিক্ষানুরাগী ব্যক্তি। তিনি ফরিদগঞ্জে স্বনামধন্য গৃদকালিন্দিয়া হাজেরা হাসমত বিশ্ববিদ্যালয় কলেজ প্রতিষ্ঠা করেন। এটি ফরিদগঞ্জ উপজেলার একমাত্র অনার্স কলেজ।  যা সমগ্র চাঁদপুর জেলায় একটি স্বনামধন্য বিদ্যাপীঠ। এছাড়া তিনি কাওনিয়া শহীদ হাবিব উল্যা উচ্চ বিদ্যালয় সহ কিছু মসজিদ, মাদ্রাসাও প্রতিষ্ঠা করেন। শেষ জীবনে তিনি হাজীগঞ্জে "এপেলো ইউনিভার্সিটি অব সায়েন্স এন্ড টেকনোলজি" নামক একটি বেসরকারি বিশ্ববিদ্যালয় প্রতিষ্ঠার কাজ শুরু করেন। এছাড়া তিনি ঢাকাস্থ চাঁদপুর জেলা সমিতির সভাপতি ছিলেন। 

## <big>মৃত্যু</big>
তিনি ২০২৪ সালে ২রা ফেব্রুয়ারী মৃত্যুবরণ করেন।

https://www.kalerkantho.com/print-edition/news/2024/02/03/1360285

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৪-এ মৃত্যু
বাদশা মিয়া (বীর প্রতীক)

**বাদশা মিয়া** (জন্ম: অজানা - মৃত্যু: ১৩ আগস্ট, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
বাদশা মিয়ার জন্ম লক্ষ্মীপুর জেলার সদর উপজেলার আলাদাদপুর গ্রামে। তার বাবার নাম মফিজ উদ্দীন এবং মায়ের নাম আক্তারুননেছা। চার ভাই দুই বোনের মধ্যে তিনি ছিলেন তৃতীয়। 

## কর্মজীবন
পাকিস্তান সেনাবাহিনীর ইস্টবেঙ্গল রেজিমেন্টে চাকরি করতেন বাদশা মিয়া। মুক্তিযুদ্ধের আগে বিয়ে করেন তিনি। কিছুদিন পর শুরু হয় মুক্তিযুদ্ধ। তিনি মুক্তিযুদ্ধে যোগ দেন। স্বাধীনতার পর ১০ ইস্টবেঙ্গল রেজিমেন্টকে রাজশাহী এলাকায় চরমপন্থী দমন অভিযানে পাঠানো হয়। বাগমারায় চরমপন্থীদের সঙ্গে এক যুদ্ধে বাদশা মিয়া গুরুতর আহত হন। চিকিৎসাধীন অবস্থায় তিনি মারা যান। তাকে সমাহিত করা হয় গ্রামের পারিবারিক কবরস্থানে। তার কোনো ছেলেমেয়ে ছিল না। বাদশা মিয়া প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাব-সেক্টরে। পরে নিয়মিত মুক্তিবাহিনীর পুনর্গঠিত ১০ ইস্ট বেঙ্গল রেজিমেন্টে তাকে অন্তর্ভুক্ত করা হয়। তখন ফেনীর বিলোনিয়া, সলিয়ারদীঘি, পরশুরামসহ আরও কয়েকটি স্থানে তিনি সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
ফেনী জেলার পরশুরাম বিলোনিয়া সীমান্তের কাছাকাছি অবস্থিত। জেলা সদর থেকে মির্জানগর রেলপথের পূর্ব পাশেই ছিল পরশুরাম। ১৯৭১ সালে এখানে ছিল পাকিস্তানি সেনাবাহিনীর শক্ত একটি ঘাঁটি। নভেম্বর মাসের প্রথম দিকে নিয়মিত মুক্তিবাহিনীর ১০ ইস্ট বেঙ্গল রেজিমেন্ট বিলোনিয়া ও পরশুরামে আক্রমণ করে। কয়েক দিন ধরে এখানে যুদ্ধ চলে। বাদশা মিয়া এ যুদ্ধে যথেষ্ট সাহস ও বীরত্ব দেখান। মুক্তিবাহিনীর প্রবল আক্রমণে পরশুরাম থেকে পালিয়ে যাওয়ার সময় বেশির ভাগ পাকিস্তানি সেনা মুক্তিযোদ্ধাদের হাতে নিহত হয়। ৯-১০ নভেম্বর পরশুরাম মুক্তিবাহিনীর দখলে চলে আসে। যুদ্ধ শেষে পাকিস্তানিদের পরিত্যক্ত ঘাঁটিতে গিয়ে দেখা যায়, চারদিকে বিক্ষিপ্ত অবস্থায় পড়ে আছে অসংখ্য লাশ। ধানখেত, বাংকার, খালের পানি—কোথাও খালি নেই। যারা আহত হয়ে পালাতে চেয়েছিল, তারা অসমর্থতার জন্য পালাতে পারেনি। অসহায়ভাবে কাতরাচ্ছে বাঁচার আশায়। মুক্তিযোদ্ধারা তাদের বাঁচানোর চেষ্টা করে। কিন্তু বেশির ভাগই পরে মারা যায়। তিন-চারজন বেঁচে থাকে। অক্ষত অবস্থায় কয়েকজনকে মুক্তিযোদ্ধারা বন্দী করেন। এ যুদ্ধের পর ফেনী এলাকায় অবস্থানরত পাকিস্তানি সেনাদের মনোবল একেবারে ভেঙে পড়ে। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জন্মের সাল অজানা
বিষয়শ্রেণী:১৯৭২-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:লক্ষ্মীপুর জেলার ব্যক্তি
শেখ লুতফর রহমান

**শেখ লুতফর রহমান** (ভিন্ন বানানে: **শেখ লুৎফর রহমান**) হলেন বাংলাদেশের একজন প্রখ্যাত গণসংগীতশিল্পি ও সুরকার। একুশের প্রথম গানটির সুরকার তিনি। “জনতার সংগ্রাম চলবেই” শিরোনামে গাওয়া তার গানটি এদেশের মুক্তি সংগ্রামের এক অনবদ্য সৃষ্টি।

## জন্ম ও প্রাথমিক জীবন
শেখ লুতফর রহমানের জন্ম ১৯২১ (মতান্তরেঃ ১৯২২) সালের ২৮ ফেব্রুয়ারি সাতক্ষীরা জেলায়।

## শিক্ষাজীবন

## কর্মজীবন
তিনি রেডিও পাকিস্তান-এ চাকরি করতেন।

### বিশেষ অবদান
৫২'র ভাষা আন্দোলনের প্রথম গানটিতে তিনি সুরারোপ করেন। অধ্যাপক আনিসুল হক চৌধুরীর লেখা এই গানটি প্রথম চরণগুলো হলোঃ

শোনেন হুজুর
বাঘের জাত এই বাঙালেরা
জান দিতে ডরায় না তারা
তাদের দাবি বাংলা ভাষা
আদায় করে নেবে ভাই।
 
শেখ লুৎফর ইনস্টিটিউট

## পারিবারিক জীবন

## মৃত্যু

## পুরস্কার ও সম্মননা
সংগীতে বিশেষ অবদানের জন্য তিনি ১৯৭৯ সালে একুশে পদক লাভ করেন।

## আরও দেখুন
* ১৯৭৯-এর একুশে পদক বিজয়ী।

## তথ্যসূত্র

## বহিঃসংযোগ

বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:১৯২১-এ জন্ম
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:১৯২০-এ জন্ম
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:বাংলাদেশী সুরকার
বিষয়শ্রেণী:একুশে পদক বিজয়ী
বিষয়শ্রেণী:পাকিস্তানি সঙ্গীতজ্ঞ
বিষয়শ্রেণী:ভারতীয় সঙ্গীতজ্ঞ
আলসেস্টিস

**আলসেস্টিস** হল একটি গ্রিক পৌরাণিক চরিত্র যে একজন রাজকুমারী ছিল । স্বামী অ্যাডমেটাসের প্রতি গভীর ভালবাসার জন্য সে বিখ্যাত । ইউরিপিডিস তার ট্র্যাজেডি নাটক আলসেস্টিস এর মাধ্যমে এর গল্পকে বিখ্যাত করে তোলেন ।

## পরিবার
আলসেস্টিস ছিল রাজা পেলিয়াসের কন্যা । তার স্বামীর নাম ছিল অ্যাডমেটাস যার সাহায্যে সে ইউমেলুস নামে এক পুত্র ও প্রিমেলে নামে এক কন্যা উৎপাদন করে ।

## পৌরাণিক প্রসঙ্গ
আলসেস্টিস যৌবনে পদার্পণ করলে অনেক পাণিপ্রার্থী তার পিতা রাজা পেলিয়াসের কাছে উপস্থিত হয় । যে ব্যক্তি রথের সাথে সবার আগে একটা সিংহ আর একটা শূকর যুক্ত করতে পারবে সে আলসেস্টিসকে পাবে এমন শর্ত ধার্য করা হয় । অ্যাডমেটাস তার বন্ধু দেবতা অ্যাপোলোর সাহায্যে এই দুঃসাধ্য কাজ সম্পন্ন করে । কিন্তু বিবাহের পরে দেবী আর্তেমিসের কাছে বলি উৎসর্গ করতে ভুলে যাওয়ায় নিজের বিছানা সাপে ঢাকা অবস্থায় পায় । পুনরায় অ্যাপোলো তাকে সাহায্য করেন । তিনি নিয়তিকে মাতাল করে এই সংবাদ আনেন যে, কেউ যদি অ্যাডমেটাস এর পরিবর্তে মরতে রাজি হয় তবে অ্যাডামেটাস রক্ষা পাবে । কেউ রাজি না হওয়ায় আলসেস্টিস এগেয়ে আসে । তবে হারকিউলেস অ্যাডমেটাসের পূর্ব সমাদরের প্রতিদান স্বরূপ আলসেস্টিসকে শীঘ্রই পাতালপুরী থেকে উদ্ধার করে আনেন ।

## উৎস

* Cotterell, Arthur, and Rachel Storm. *The Ultimate Encyclopedia of Mythology*. Hermes House. .

## বহিঃসংযোগ

* "Alcestis"—a poem by Rainer Maria Rilke

বিষয়শ্রেণী:পৌরাণিক চরিত্র
বিষয়শ্রেণী:গ্রিক পুরাণে আত্মহত্যা
মেট্রো ম্যানিলা

**মেট্রোপলিটান ম্যানিলা **  (),  সাধারণত মেট্রো ম্যানিলা বা কেবলমাত্র ম্যানিলা নামে পরিচিত, এটি ফিলিপাইনের রাজধানী শহর ম্যানিলার আশেপাশের শহরটির অফিসিয়াল ও প্রশাসনিক সংজ্ঞা।এটি ফিলিপাইনের রাজধানী অঞ্চল, সরকারের সীট, এবং দেশের দ্বিতীয় বৃহত্তম জনবহুল এবং সবচেয়ে ঘনবসতিপূর্ণ অঞ্চল।আনুষ্ঠানিক ভাবে জাতীয় রাজধানী অঞ্চল (এনসিআর) নামেও পরিচিত, এটি ম্যানিলা শহরের শহর, কুইজোন সিটি, দেশের সবচেয়ে জনবহুল শহর, এবং কলোওকান, লাস পাইনাস, মাকাটি, মালাবন, ম্যান্ডালুয়ং, মারিকিনা, মুন্টিনিলুপা, নবতো পেরাকাক, পাসে, পাসিগ, সান জুয়ান, টেগুগ, এবং ভ্যালেনজেল্লা, এছারাও  একমাত্র অবশিষ্ট প্যাটোসের পৌরসভার অন্তর্ভুক্ত।
## তথ্যসূত্র

বিষয়শ্রেণী:ম্যানিলা
বিষয়শ্রেণী:রাজধানী জেলা ও অঞ্চল
বিষয়শ্রেণী:এশিয়ার রাজধানী
বিষয়শ্রেণী:ফিলিপাইনের অঞ্চল
বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
প্যাটেল সুধাকর রেড্ডি

**প্যাটেল সুধাকর রেড্ডি** (ইংরেজি: Patel Sudhakar Reddy) (মৃত্যু: ২৩ মে, ২০০৯) একজন ভারতীয় মাওবাদী নেতা যিনি ভারতের কমিউনিস্ট পার্টি (মাওবাদী)র কেন্দ্রীয় কমিটির সদস্য ছিলেন।

## প্রারম্ভিক জীবন
প্যাটেল সুধাকর অন্ধ্রপ্রদেশ রাজ্যের মহবুবনগর জেলার কুর্থিরাভুলাচেরুভু গ্রামের বাসিন্দা ছিলেন। তিনি ছিলেন জমিদার ও বিত্তবান পরিবারের একমাত্র সন্তান। বিপ্লবী বামপন্থী রাজনীতিতে যোগদান করেন ছাত্রাবস্থাতেই। গারোয়াল এলাকায় মাওবাদ ভাবাপন্ন  র‍্যাডিকাল স্টুডেন্ট এসোসিয়েশন এর সদস্য হন। তিনি ওসমানিয়া বিশ্ববিদ্যালয়তে ইঞ্জিনিয়ারিং পড়তেন এবং স্বর্ণপদক প্রাপ্ত হন।

## রাজনীতি
ছাত্র রাজনীতির সাথে যুক্ত থাকতেই কোন্ডাপল্লী সীতারামাইয়া প্রতিষ্ঠিত সিপিআই (এম এল) (জনযুদ্ধ) গোষ্ঠীতে যোগ দিয়েছিলেন প্যাটেল সুধাকর। ১৯৮৩ সালে তিনি উত্তর তেলঙ্গানার এটারনগরম - মহাদেবপুর জঙ্গল এলাকায় গেরিলা বাহিনীর প্রধান হিসেবে কাজ করেন। পার্টির সিদ্ধান্ত অনুযায়ী পরে মহারাষ্ট্রের গড়ছিরৌলি অঞ্চলে কাজ করতে যান এবং ১৯৯২ সালে ধরা পড়ার আগে পর্যন্ত সেখানেই মাওবাদী সংগঠনের কাজে ব্যপ্ত ছিলেন। ১৯৯২ সাকে ব্যাঙ্গালোরে গ্রেপ্তার হয়ে আট বছর কারাবাস করেন তিনি। ১৯৯৮ তে জেল থেকে মুক্তি পেয়ে পূনরায় দণ্ডকারণ্য ও অন্ধ্রপ্রদেশ এর বিভিন্ন এলাকায় বিপ্লবী আন্দোলনের সাথে যুক্ত ছিলেন। ২০০৫ সালে ভারতীয় মাওবাদী পার্টির কেন্দ্রীয় কমিটির সদস্য ও কেন্দ্রীয় সামরিক কমিশনের সদস্যও নির্বাচিত হয়েছিলেন। তিনি দলের অভ্যন্তরে সূর্যম ও বিকাশ নামেও পরিচিত ছিলেন।

## মৃত্যু
২০০৯ সালের ২৩ মে, ওয়ারঙ্গল জেলায় ভারতীয় নিরাপত্তাবাহিনীর সঙ্গে মুখোমুখি সংঘর্ষে তার নিহত হওয়ার সংবাদ প্রচারিত হয়। একই সাথে মারা যান তাঁর সহচর আরেক মাওবাদী কর্মী ভেঙ্কাটাইয়্যা। ভারতীয় কমিউনিস্ট পার্টি (মাওবাদী)র বয়ান ও অভিযোগ অনুযায়ী তাকে নাশিক থেকে আগেই গ্রেপ্তার করে অত্যাচার করার পর সাজানো সংঘর্ষে খুন করা হয়। তার মরদেহ নিজ গ্রাম কুর্থিরাভুলাচেরুভু গ্রামে পিতার সমাধির পাশে সমাহিত করা হয়।

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:মাওবাদী
বিষয়শ্রেণী:২০০৯-এ মৃত্যু
বিষয়শ্রেণী:তেলুগু ব্যক্তি
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সংশোধনবাদ বিরোধী
বিষয়শ্রেণী:১৯৫০-এর দশকে জন্ম
বিষয়শ্রেণী:নকশালবাদী
বাজীরাও মাস্তানী

***বাজীরাও মস্তানী*** সঞ্জয় লীলা ভন্সালী পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত *রাউ* উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া।

২০১৫ সালের ১৮ ডিসেম্বর চলচ্চিত্রটি ভারতে মুক্তি পায়। এছাড়া ছবিটি ২০১৬ সালে ৪৭তম ভারতীয় আন্তর্জাতিক চলচ্চিত্র উৎসবে ভারতীয় প্যানারোমা বিভাগে প্রদর্শিত হয়। ছবিটি ₹৩৫৮.২ কোটি আয় করে বলিউডের সর্বকালের সেরা আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে।

## কুশীলব
* রণবীর সিং – বাজিরাও
* দীপিকা পাড়ুকোন – মাস্তানি
* প্রিয়াঙ্কা চোপড়া – কাশীবাই
* তানভী আজমি - রাধাবাই
* মিলিন্দ সুমন - আম্বাজি পান্ত
* বৈভব তাতাউদি - ছিমাওজি আপ্পা
* আয়ুশ ট্যান্ডন - বালাজি বাজি রাও
* মহেশ মঞ্জরেকর - ছত্রপতি সাহু
* আদিত্য পাঞ্চলি - শ্রীপদ রাও
* রাজা মুরাদ - চিন চিলিক খান
* ইরফান খান - বর্ণনাকারী
* সুখাদা খন্দকার - অনুবাই
* বেঞ্জামিন গিলানি - রাজা ছত্রশাল
* অনুজা গোখালে - ভিউবাই
* যতিন কার্যকর - কৃষ্ণজি ভাট
* অনুজা সাথে - বাজিরাওয়ের বোন

## সঙ্গীত

চলচ্চিত্রটির মূল সুর করেছেন সঞ্চিত বালহারা। সঙ্গীত পরিচালনা করেছেন সঞ্জয় লীলা বনশালি এবং তার সহযোগী ছিলেন শ্রেয়স পুরাণিক ও দেবরথ নদার। হিন্দি গীত লিখেছেন সিদ্ধার্থ-গরিমা, এ. এম. তুরাজ, প্রশান্ত ইগনোলে। ২০১৫ সালের ২৪ নভেম্বর চলচ্চিত্রটির গানের অ্যালবাম প্রকাশ করে ইরোস মিউজিক। হিন্দি ভাষার অ্যালবামে দশটি গান রয়েছে। অ্যালবামটি তামিল ও তেলুগু ভাষায়ও প্রকাশিত হয়। তামিল ভাষার গীত লিখেছেন মধন কার্কি, ও তেলুগু ভাষার গীত লিখেছেন রামাজোগয়া শাস্ত্রী। এই দুই ভাষার অ্যালবামে আটটি করে গান রয়েছে।

### গানের তালিকা

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের মহাকাব্যিক চলচ্চিত্র
বিষয়শ্রেণী:২০১০-এর দশকের ঐতিহাসিক চলচ্চিত্র
বিষয়শ্রেণী:২০১৫-এর ভারতীয় চলচ্চিত্র
বিষয়শ্রেণী:ভারতীয় মহাকাব্যিক চলচ্চিত্র
বিষয়শ্রেণী:ভারতীয় ঐতিহাসিক চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:সঞ্জয় লীলা ভন্সালী পরিচালিত চলচ্চিত্র
বিষয়শ্রেণী:চলচ্চিত্রে ভারতের ইতিহাস
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:প্রণয়ধর্মী মহাকাব্যিক চলচ্চিত্র
বিষয়শ্রেণী:ভারতীয় আন্তঃসম্পর্কীয় প্রণয়ধর্মী চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে জি সিনে পুরস্কার বিজয়ী
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:ঐতিহাসিক মহাক্যাবিক চলচ্চিত্র
বিষয়শ্রেণী:পুণের পটভূমিতে চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:মুঘল সাম্রাজ্যের পটভূমিতে চলচ্চিত্র
বিষয়শ্রেণী:জয়পুরে ধারণকৃত চলচ্চিত্র
বিষয়শ্রেণী:ভারতীয় ঐতিহাসিক প্রণয়ধর্মী চলচ্চিত্র
ভুবনেশ্বর রেলওয়ে স্টেশন

থাম্ব|ভুবনেশ্বর রেলওয়ে স্টেশন

**ভুবনেশ্বর রেলওয়ে স্টেশন** (বীবীএস) ভারতের ওড়িশা রাজধানী ভুবনেশ্বর কে সেবা দেয় এবং এটি ভারতীয় রেল এর পূর্ব উপকূল রেল এর সদর দপ্তর।

## ইতিহাস

১৮৯৩ থেকে ১৮৯৬ পযন্ত ইস্ট কোস্ট স্টেট রেলওয়ের ৮০০ মাইল নির্মিত করা হয়েছিল এবং ট্রাফিকের জন্য খোলা হয়েছিল। এর জন্য ব্যাহমানি, কাঠাজোদি, কুয়াখাই আর বিরূপার মত নদীর উপর দিয়ে বড় বড় সেতু নির্মাণের প্রয়োজন ছিলো।

## রেলওয়ের পুনর্গঠন
১৯৪৪ সালে বেঙ্গালুরু নাগপুর রেলওয়ের জিতিয়াকরণ করা হলো। ইস্ট ইন্ডিয়ান রেলওয়ে কোম্পানির পূর্ব ভাগ মুঘলসরাই বা বেঙ্গল নাগপুর রেলওয়ে কে মার্জ করে ১৪ এপ্রিল ১৯৫২ এ ইস্টার্ন রেলওয়ে গঠিত করা হলো। ১৯৫৫ সালে ইস্টার্ন রেলওয়ে দিয়ে সাউথ ইস্টার্ন রেলওয়ে তৈরি করা হলো। এটা বেশিরভাগ আগে BNR দ্বারা পরিচালক লাইন দিয়ে গঠিত। ইস্ট কোস্ট রেলওয়ে এবং সাউথ ইস্ট সেন্ট্রাল রেলওয়ে ২০০৩ এপ্রিলে নতুন আরম্ভ হয়েছে । এই দুটোই রেলওয়ে জোনে সাউথ ইস্টার্ন রেলওয়ে দিয়ে গঠিত ।

## পরিকাঠামো
২০০১-০২ এ ভুবনেশ্বর ইয়ার্ড ও খুর্দা রোড - ভুবনেশ্বর বিভাগ বিদ্যুতায়িত হয়েছে। ভুবনেশ্বর - বরং বিভাগ ২০০২-০৩ বর্ষে বিদ্যুতায়িত হয়েছে।  ভারটিয়া রেলওয়ের টেলিকম বহু রেলটেল গুগলের সাথে অংশীদারত্ব করে ভুবনেশ্বর রেলওয়ে স্টেশনে বিনামূল্যে  উচ্চ গতি ওয়াই-ফাই সার্ভিস উপলব্ধ করাএ। রেলওয়ে মিনিস্টার সুরেশ প্রভু এবং মিনিস্টার অফ স্টেট ফর রাইলবয়স মনোজ সিনহা এই সার্ভিসের উদ্ঘাটন করেছেন । এই ওই-ফাই সার্ভিস প্রতিদিন ভুবনেশ্বর স্টেশনের ১.৮ লক্ষ দর্শকদের লাভ করবে।

## নির্মাণাধীন
ভুবনেশ্বর রেলওয়ে স্টেশনের সাত তলা ভবনে চারটি উচ্চতার শ্রেণী উপেক্ষা হল, দুটো এক্সেকিউটিভে লাউঞ্জে এবং ফাঁকটি সেকেন্ড ক্লাস উপেক্ষা হল তৈরি করা হবে। উচ্চতর শ্রেণী প্রতীক্ষা হল ৬০০ যাত্রী মিটমাট করতে পারযে বা দুই নির্বাহী লাউঞ্জে ১০০ মানুষের দখলে রাখার ক্ষমতা থাকবে। ফাঁকটি সেকেন্ড শ্রেণী উপেক্ষা হলে 1000 যাত্রীর ক্ষমতা হবে। এই সব ছাড়াও, বিল্ডিং এর সমস্ত মেঝে রেটিরিং কক্ষ এবং ডরমিটরি (উভয় এয়ার কন্ডিশনাল এবং সাধারণ) বিশ্বমানের আধুনিক সুযোগ সুবিধার সাথে থাকবে।  সমস্ত তোলে মাল্টি - কুজীন রেস্টুরেন্ট, বই এর দোকান, ওষুধ এর দোকান, টিকিট কাউন্টার, পর্যটন কেন্দ্র এবং অনেক আরও উডসের জন্নো কিয়স্ক ও বানাবা হবে। ভুবনেশ্বর রেলওয়ে স্টেশনের বহু তোলা পার্কিঙের ৪০০০ স্কোয়ার কিলোমিটার বাসমেন্টে  ৩২০০ স্কুটার এবং সাইকেলের জন্নো জাগা হবে বা দু তোলা থেকে সাত তোলা পযন্ত ৯০০ চার্ রাখা যেতে পারবে ।

## কাছাকাছি স্টেশন

ভুবনেশ্বরের নগরসীমার ভেতরে ৬টি রেলওয়ে স্টেশন আছে, যাদের তথ্য নিম্নরূপ -
* ভুবনেশ্বর রেলওয়ে স্টেশন - ৬ প্লাটফর্ম 
* মানচেস্বার - ৪ প্লাটফর্ম 
* লিঙ্গরাজ টেম্পলে রোড স্টেশন - ৩ প্লাটফর্ম   
* বাণী বিহার স্টেশন- ২ প্লাটফর্ম
* পাতিয়া স্টেশন-  ২ প্লাটফর্ম  
* সারকন্ট্রা স্টেশন-  ২ প্লাটফর্ম

## নিউ ভুবনেশ্বর

একটু নতুন স্যাটেলাইট যাত্রী টার্মিনাল নিউ ভুবনেশ্বরে নির্মাণ করা হচ্ছে।  ভুবনেশ্বর রেলওয়ে স্টেশন ভুবনেশ্বর শহরের পশ্চিম দিকে আছে বা নিউ ভুবনেশ্বর রেলওয়ে স্টেশন সারের উত্তর দিকে তৈরি হচ্ছে।

## ট্র্যাফিক
ভুবনেশ্বর রেলওয়ে স্টেশন ভারতীয় রেল এর শীর্ষ ১০০ বুকিং স্টেশনগুলির মধ্যে রয়েছে। ভুবনেশ্বর রেলওয়ে স্টেশনে ১৭৩ ট্রেন বিরাম করে এবং ৩৪ ট্রেনের প্রান্তিক স্টেশন। ১.৫ লক্ষ যাত্রী এই রেলওয়ে স্টেশন থেকে প্রতিদিন আসা যাওয়া করে ।

## উল্লেখ

## বহিঃসংযোগ

বিষয়শ্রেণী:খোর্দ্ধা জেলার রেলওয়ে স্টেশন
বিষয়শ্রেণী:ভারতীয় রেলের এ১ শ্রেণির স্টেশন
বিষয়শ্রেণী:খুর্দা রোড রেলওয়ে বিভাগ
বিষয়শ্রেণী:পূর্ব উপকূল রেল
প্রশান্ত বোস

**প্রশান্ত বোস** (ইংরেজি: Prashant Bose) ওরফে কিষন ওরফে কিষান'দা ভারতের মাওবাদী নেতৃবৃন্দের অন্যতম। তিনি ভারতের কমিউনিস্ট পার্টি (মাওবাদী) দলের প্রবীনতম পলিটব্যুরো সদস্য। তিনি অতীতে নির্ভয় মুখার্জী নামেও পরিচিত হতেন। প্রশান্ত বোস দলের অন্যতম তাত্ত্বিক নেতা, তার আসল বাড়ি কলকাতার যাদবপুরে এমনটা জানা যায়।

## নেতৃত্ব
ভারতের কমিউনিস্ট পার্টি (মার্ক্সবাদী -লেনিনবাদী) (জনযুদ্ধ) ও ভারতীয় মাওবাদী কমিউনিস্ট কেন্দ্র সংযুক্ত হয়ে মাওবাদী পার্টি গঠিত হওয়ার পূর্বে তিনি ছিলেন মাওবাদী কমিউনিস্ট কেন্দ্রের প্রধান নেতা। বিহার, ঝাড়খণ্ড রাজ্য ও পূর্ব ভারত অঞ্চলে মাওবাদ প্রসার ও প্রচার কাজের দায়িত্ব ছিল তার ওপর। ২০০৪ সালের সেপ্টেম্বর মাসে পার্টি সংযুক্তির চুক্তিতে জনযুদ্ধ দলের সাধারণ সম্পাদক মুপ্পালা লক্ষ্মণ রাও ওরফে গনপতির সাথে তিনি তার দলের কেন্দ্রীয় কমিটির হয়ে স্বাক্ষর করেন। প্রশান্ত বোসের স্ত্রী শিলা মারান্ডি নিজেও একজন সিপিআই (মাওবাদী) দলের কেন্দ্রীয় কমিটির নেত্রী। শিলা ২০০৬ সালে গ্রেপ্তার হন ও পরে মুক্তি পেয়ে পূনরায় মাওবাদী দলের কাজে যুক্ত হন। বর্তমানে প্রশান্ত বোসের বয়স আনুমানিক ৭৪ এবং তিনি ভারতের কমিউনিস্ট পার্টি (মাওবাদী)র ইস্টার্ন রিজিওনাল ব্যুরোর প্রধান। তার মাথার ওপর ছত্তিসগড় ও মহারাষ্ট্র রাজ্য সরকার উভয়েই ৫০ লক্ষ এবং ঝাড়খণ্ড সরকার ২৫ লক্ষ টাকার পুরস্কার ঘোষণা করেছে। প্রশান্ত বোস ২০২১ সালের নভেম্বর মাসে ঝাড়খণ্ড পুলিশের হাতে সস্ত্রীক ধরা পড়েন।

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:মাওবাদী
বিষয়শ্রেণী:মাওবাদী তাত্ত্বিক
বিষয়শ্রেণী:সংশোধনবাদ বিরোধী
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:নকশালবাদী
চগ্রেস জাতীয় উদ্যান

**চগ্রেস জাতীয় উদ্যান** () পানামা প্রদেশ ও কোলনের মাঝামাঝি এলাকায় অবস্থিত পানামার জাতীয় উদ্যান। পানামা খালের উত্তরাংশে অবস্থিত এ উদ্যানটির সর্বমোট আয়তন ১,২৯,০০০ হেক্টর বা ৩,২০,০০০ একর।

## উদ্দেশ্যাবলী
এ উদ্যানে ক্রান্তীয় অঞ্চলের উপযোগী বৃষ্টিবহুল বন বিদ্যমান ও একগুচ্ছ নদী এর চতুর্দিকে ছড়িয়ে-ছিটিয়ে রয়েছে। পানামা খালের প্রধান হ্রদ গাতুন হ্রদের মাধ্যমে প্রবাহিত হবার ফলে চগ্রেস নদী ও গাতুন নদী দিয়ে স্বাভাবিক জলপ্রবাহ বিরাজমান থাকে। ১৯৮৫ সালে উদ্যানটি প্রতিষ্ঠা করা হয়। এর প্রধান উদ্দেশ্য ছিল প্রাকৃতিক বনাঞ্চলকে সংরক্ষণ করা যাতে পর্যাপ্ত পরিমাণে বৃষ্টিপাত ও পানামা খালের স্বাভাবিক কার্যক্রম পরিচালনায় যাতে বিঘ্নের পরিবেশ সৃষ্টি না হয়। পানামা খালের কার্যক্রম পরিচালনায় সর্বদাই উচ্চস্তরের জলপ্রবাহ নিশ্চিত করা একান্ত প্রয়োজন।

## তথ্যসূত্র

বিষয়শ্রেণী:আইইউসিএন II বিষয়শ্রেণী
বিষয়শ্রেণী:পানামার জাতীয় উদ্যান
বিষয়শ্রেণী:১৯৮৫-এ প্রতিষ্ঠিত সংরক্ষিত এলাকা
বিষয়শ্রেণী:১৯৮৫-এ প্রতিষ্ঠিত
বিষয়শ্রেণী:পানামা প্রদেশ
বিষয়শ্রেণী:কোলন প্রদেশ
বিষয়শ্রেণী:কোলন প্রদেশের পর্যটন আকর্ষণ কেন্দ্র
বিষয়শ্রেণী:পানামা প্রদেশের পর্যটন আকর্ষণ কেন্দ্র
উমর ইবনে আল-খাত্তাব মসজিদ

**উমর ইবনে আল-খাত্তাব মসজিদ** () লা গুয়াজিরা প্রদেশের মাইকাও এলাকায় অবস্থিত কলম্বীয় মসজিদ। লাতিন আমেরিকায় এটি তৃতীয় বৃহত্তম মসজিদরূপে বিবেচিত। স্থানীয়ভাবে মসজিদটি **লা মেজকুইতা** নামে পরিচিত। কেননা, ঐ অঞ্চলে এটিই একমাত্র মসজিদ।

## ইতিহাস
মসজিদের পাশেই দার আলারকান বিদ্যালয় রয়েছে। এ প্রতিষ্ঠান দুইটি ঐ অঞ্চলে ইসলামী মূল্যবোধ ও সংস্কৃতি বিকাশের প্রধান কেন্দ্রস্থলরূপে বিবেচিত হয়ে আসছে। ১৭ সেপ্টেম্বর, ১৯৯৭ তারিখে মসজিদের নির্মাণ কাজ শুরু হয়। ইসলাম ধর্মের দ্বিতীয় সুন্নি খলিফা উমর ইবনে আল-খাত্তাবের নামানুসারে এ মসজিদের নামকরণ হয়। বিখ্যাত ইরানি স্থাপত্যবিদ আলী নামাজি’র নকশায় এটি প্রতিষ্ঠিত হয়েছে। পুরঃ প্রকৌশলী অসওয়াল্ড ভিজকাইনো ফন্তালভো এ মসজিদ নির্মাণ করেন। এর অবকাঠামোয় ইতালীয় মার্বেল ব্যবহার করা হয়েছে। ১০০০-এর অধিক লোক সহজেই এখানে অবস্থান করতে পারেন।

## অভ্যন্তর
আরবি ক্যালিগ্রাফিতে উন্মুক্ত বড় ধরনের মিলনায়তনটিকে সাজানো হয়েছে। এরপর আরও একটি মিলনায়তন রয়েছে যা প্রথমটির চেয়েও বড়। এটি পুরুষদের নামাজ আদায়ের উপযোগী করে তৈরি করা। মক্কা অভিমুখে একটি জায়গা রয়েছে যাতে মহিলারা প্রার্থনা করতে পারেন। অবকাঠামোর উপরের অংশে দৃষ্টিনন্দন মিনার রয়েছে।

## তথ্যসূত্র

## বহিঃসংযোগ
* La mezquita de Maicao (Colombia) cumple diez años, ১৬ সেপ্টেম্বর ২০০৭
* Cumple Diez Años de Fundada la Mezquite de Maicao, Corazón de los Musulmanes Guajiros, ১৯ সেপ্টেম্বর ২০০৭
* Foto Panoramio

বিষয়শ্রেণী:১৯৯৭-এ নির্মিত মসজিদ
বিষয়শ্রেণী:১৯৯৭-এ কলম্বিয়ায় প্রতিষ্ঠিত
বিষয়শ্রেণী:কলম্বিয়ার মসজিদ
বিষয়শ্রেণী:লা গুয়াজিরা ডিপার্টমেন্টের ভবন ও স্থাপনা
বিষয়শ্রেণী:২০শ শতাব্দীর দক্ষিণ আমেরিকার মসজিদ
রাজকুমারী বন্দ্যোপাধ্যায়

**রাজকুমারী বন্দ্যোপাধ্যায়** (১৮৪৭ - ৮ মার্চ, ১৮৭৬) একজন বাঙালি শিক্ষাব্রতী ও সমাজকর্মী। তিনি ১৮ শতকে বাংলায় স্ত্রী শিক্ষার কাজে অগ্রণী ভূমিকা রেখেছিলেন।

## অবদান
রাজকুমারী বন্দ্যোপাধ্যায়ের বাল্যবিবাহ হয়। তার স্বামী ছিলেন আধুনিক মনস্ক দেশকর্মী শশীপদ বন্দ্যোপাধ্যায়। দৃষ্টান্ত স্থাপন করে বিনা পণে বিবাহ করেছিলেন রাজকুমারী বন্দ্যোপাধ্যায়কে। স্বামীর কাছ থেকে তিনি ১২/১৩ বছর বয়েসে শিক্ষালাভ করেন এবং নিজে পরিবারের ছোট মেয়েদের শিক্ষাদান করতে থাকেন। আধুনিক মনস্ক রাজকুমারী ব্রাহ্মধর্ম গ্রহণ করায় সমাজ ও গৃহচ্যুত হয়েছিলেন। ভারতপ্রেমিক সমাজসেবী মেরি কার্পেন্টার তাদের বরাহনগরের বাড়িতে এলে তার কাজে প্রানিত হন রাজকুমারী। তারা দুজনে বিভিন্ন অঞ্চলে নারী শিক্ষার কাজে ব্রতী হন এবং মেরি কার্পেন্টারের অনুরোধে ১৮৭১ সালে তিনি ইংল্যান্ড যান। আট মাস পর বিলেত থেকে ফিরে পুনরায় নারী শিক্ষার উন্নতিতে কাজ করেন। স্বামীর সহযোগিতায় নিজ বাসগৃহে অসহায় নারীদের আশ্রয় ও শিক্ষাদানের ব্যবস্থা করেছিলেন। তিনিই প্রথম কুলীন ব্রাহ্মণ মহিলা যিনি হিন্দু সমাজপতিদের রক্তচক্ষু উপেক্ষা করে কালাপানি পার হন বা বিলেত যান। সেখানে তার প্রথম পুত্র অ্যালবিয়ান জন্ম গ্রহণ করেন। 

## মৃত্যু
মাত্র ৩০ বছর বয়েসে ১৮৭৬ সালের ৮ মার্চ তিনি মারা যান।

## তথ্যসূত্র

বিষয়শ্রেণী:১৮৪৭-এ জন্ম
বিষয়শ্রেণী:১৮৭৬-এ মৃত্যু
বিষয়শ্রেণী:বরাহনগরের ব্যক্তি
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:১৯শ শতাব্দীর বাঙালি
বিষয়শ্রেণী:ব্রাহ্ম
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:পশ্চিমবঙ্গের শিক্ষাবিদ
কেব্রাদা দে উমাউয়াকা

**কেব্রাদা দে উমাউয়াকা** () আর্জেন্টিনায় অবস্থিত সঙ্কীর্ণ পার্বত্য উপত্যকাবিশেষ। আর্জেন্টিনার উত্তর-পশ্চিমাঞ্চলীয় প্রদেশ হুহুই প্রদেশে রাজধানী বুয়েনোস আইরেস থেকে ১৬৪৯ কিলোমিটার দূরত্বে এই উপত্যকাটির অবস্থান। উপত্যকাটির দৈর্ঘ্য ১৫৫ কিলোমিটার (৯৬ মাইল)। উত্তর-দক্ষিণ দিক বরাবর বিস্তৃত এ উপত্যকাটির পশ্চিম ও উত্তর দিকে আল্তিপ্লানো মালভূমি, পূর্বে নিম্ন-আন্দিয়ান পাহাড় এবং দক্ষিণে উষ্ণ উপত্যকা "বালেস তেম্পলাদোস" অবস্থিত।

## ইতিহাস
কেব্রাদার সাহিত্যগত নাম হচ্ছে ‘ভাঙ্গা’। কেব্রাদাকে অনুবাদ করলে অর্থ দাঁড়ায় গভীর উপত্যকা বা গভীর সঙ্কীর্ণ উপত্যকা। ১১০০০ অধিবাসী নিয়ে গড়া ছোট্ট শহর উমাউয়াকা থেকে এর নামটি গ্রহণ করা হয়েছে। শীতকালে শুষ্ক থাকা গ্রান্দে নদী ‘রিও গ্রান্দে’ গ্রীষ্মকালে কেব্রাদার মাঝ দিয়ে বেশ জোরে প্রবাহিত হয়।

এ অঞ্চলটি সর্বদাই অর্থনৈতিক, সামাজিক ও সাংস্কৃতিক যোগাযোগের উর্বর মিলনক্ষেত্ররূপে পরিচিতি পেয়েছে। কমপক্ষে ১০০০০ হাজার বছর পূর্ব থেকে এখানে জনবসতি গড়ে উঠেছে। তখন শিকারী-সঞ্চয়কারীরা এখানে জীবনধারণ করতো। এখনো প্রাগৈতিহাসিক যুগের চিহ্ন এখানে দেখতে পাওয়া যায়। ১৫শ শতাব্দীকালে গড়ে উঠা ইনকা সাম্রাজ্যের কারাভান সড়ক এটি। রিও দে লা প্লাতা ও পেরুর গভর্নরের মধ্যতার গুরুত্বপূর্ণ সম্পর্ক এ স্থানকে ঘিরে গড়ে উঠেছে। এছাড়াও স্পেনের স্বাধীনতা যুদ্ধে অনেকগুলো সংঘর্ষের ঘটনা এখানে ঘটেছে।

## মূল্যায়ন
ফেব্রুয়ারি মাসে আর্জেন্টিনা বিশেষ করে উমাউয়াকায় নর্থ কার্নিভাল সাংবার্ষিক ভিত্তিতে অনুষ্ঠিত হয়ে থাকে।

২ জুলাই, ২০০৩ তারিখে ইউনেস্কো কর্তৃক কেব্রাদা দে উমাউয়াকাকে বিশ্ব ঐতিহ্যবাহী স্থান হিসেবে অন্তর্ভুক্ত করা হয়।

## তথ্যসূত্র

## আরও দেখুন
* বেল্লো লিখনবিধি
* চিলির শিক্ষাব্যবস্থা
* সেন্ত্রো কালচারাল গাব্রিয়েলা মিস্ত্রাল
* ভালদিভিয়া আন্তর্জাতিক চলচ্চিত্র উৎসব
* চিলির প্রাকৃতিক ইতিহাসবিষয়ক জাতীয় জাদুঘর

## বহিঃসংযোগ

* UNESCO World Heritage Centre - Description of the site.
* Jujuy Province - Official website (in Spanish).
* 
* Pictures from Humahuaca
* Unitat de gestió - Congost de Humahuaca (in Spanish).
* '''Turisme a Jujuy''' (in Spanish).
* Projecte Congost d'Humahuaca
* "Toqo" Sixto Vazquez Zuleta
* Fotos del Congost de Humahuaca
* '''Mario Rabey''': Fotos del Congost de Humahuaca

## গ্যালারী চিত্র

Image:Quebrada de Humahuaca.JPG
Image:Pucará de Tilcara 01.JPG
Image:Huma1.JPG
Image:Jujuy-Maimara-P3120154.JPG
Image:Hornocal.JPG
Image:Two andeanflamingo june2003 arp.jpg


বিষয়শ্রেণী:আর্জেন্টিনার উপত্যকা
বিষয়শ্রেণী:আর্জেন্টিনাভিত্তিক বিশ্ব ঐতিহ্যবাহী স্থান
বিষয়শ্রেণী:হুহুই প্রদেশের ভূমিরূপ
বিষয়শ্রেণী:হুহুই প্রদেশের পর্যটন আকর্ষণ কেন্দ্র
রহমতউল্লাহ আল মাহমুদ সেলিম

**রহমতউল্লাহ আল মাহমুদ সেলিম** (জন্ম ১ জুলাই ১৯৫৪) যিনি সংক্ষেপে মাহমুদ সেলিম নামে পরিচিত হলেন একজন মুক্তিযোদ্ধা এবং বাংলাদেশের একজন প্রখ্যাত গণসংগীতশিল্পি, গীতিকার, সুরকার ও নাগরিক অধিকার কর্মী। তিনি ১৯৭৮ সাল থেকে ৯ বারে মোট ২৫ বার সাংস্কৃতিক সংগঠন উদীচী’র সাধারণ সম্পাদক ছিলেন। বর্তমানে তিনি সহ-সভাপতির দায়িত্ব পালন কবছেন। “ইতিহাস কথা কও” গীতিআলেখ্যটি তার এক অনবদ্য সৃষ্টি।

## প্রারম্ভিক জীবন
সেলিম ১৯৫৪ সালের ১ জুলাই ঢাকার নবাবগঞ্জ উপজেলার বক্সনগর ইউনিয়নের ছোটরাজপাড়া গ্রামে জন্মগ্রহণ করেন। তার পিতার নাম মোহাম্মদ জালাল উদ্দিন মোল্লা ও মাতার নাম বেগম ফাতিমা খাতুন।

## পুরস্কার ও সম্মননা
সংগীতে বিশেষ অবদানের জন্য তিনি ২০১৭ সালে একুশে পদক লাভ করেন।

## আরও দেখুন
* উদীচী
* ২০১৭-এর একুশে পদক বিজয়ীগণ

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:একুশে পদক বিজয়ী
বিষয়শ্রেণী:ঢাকা জেলার ব্যক্তি
গোসাঁই

সাধন কর্তাকে সনাতন ধর্মে **গোসাঁই** নামে ডাকা প্রচলিত আছে। তবে শিষ্যরা কোন গুরুদেবকে নিকট দীক্ষা নাম গ্রহণ করলে,দীক্ষা গুরু  গোসাঁই নাম ধারণ করেন। গোসাঁই ছাড়াও গুরুদেবকে অন্য নামে ডাকার প্রথা সনাতন ধর্মে প্রচলিত আছে। বাংলাদেশ তথা ভারতে সর্বপ্রথম গোসাঁই নামটির প্রচলন করেন,জগন্মোহন বাউল পন্থী বৈষ্ণবেরা। ইহারা বৈষ্ণব সমাজে একটি আলাদা সম্প্রদায় হিসেবে পরিচিতি লাভ করে। তাদের অনুসরণ করে,পরবর্তীতে অন্যান্য বৈষ্ণবের গুরুদেবকে গোসাঁই নামে ডাকা আরম্ভ করেন। অর্থাৎ,গোসাঁই বলতে আমরা তাকে বুঝি,যিনি সাধন পথে সিদ্ধি লাভ করার জন্য কোন বীজ মন্ত্র দান করেন। 

## তথ্যসূত্র

বিষয়শ্রেণী:ধর্ম গুরু
নাতাশা জিমেনেজ

**নাতাশা জিমেনেজ** () বিশিষ্ট কোস্টারিকীয় রূপান্তরিত লিঙ্গ ও আন্তঃলিঙ্গ অধিকারকর্মী এবং লেখিকা। বর্তমানে তিনি লাতিন আমেরিকান স্পেস ফর সেক্সুয়ালিটিজ এন্ড রাইটসের (মুলাবি) সাধারণ সমন্বয়কারীর দায়িত্ব পালন করছেন। আইএলজিএ’র আন্তঃলিঙ্গের প্রথম সচিবেরও দায়িত্ব পালন করেন। প্রথম আন্তঃলিঙ্গ মানবাধিকার তহবিলের পরামর্শক পরিচালনা পরিষদের সদস্য তিনি। এছাড়াও, আন্তঃ আমেরিকান মানবাধিকার কমিশনে অংশ নেয়ার পূর্বে প্রথম আন্তঃলিঙ্গবিষয়ক মানবাধিকারের শুনানী কার্যক্রমে অংশগ্রহণ করেছেন।

## কর্মজীবন
৩০ বছরের অধিককাল তিনি আন্তঃলিঙ্গ ও রূপান্তরিত লিঙ্গদের সাহায্যার্থে কাজ করে চলেছেন। শুরুতে তিনি লাতিন আমেরিকায় নারীবাদী কার্যক্রম ও এলজিবিটি আন্দোলনে অংশ নিতেন। জাতীয় ও আন্তর্জাতিক মানবাধিকার সংস্থাগুলো কথা বলতেন। রোজা-লিন্ডা ফ্রেগোসো ও সিন্থিয়া বেজারান্দো জিমেনেজ লিখিত ‘টেরোরাইজিং ওম্যান: ফেমিনিসাইড ইন দি আমেরিকাস’ শীর্ষ গ্রন্থের উদ্ধৃতি দিয়ে তিনি বলেন, 

মার্চ, ২০১৩ সালে মাওরো কাব্রাল, পলা স্যান্ড্রিন মাচাদো ও পিজিয়ন পাগোনিসের সাথে তিনিও আন্তঃ আমেরিকান মানবাধিকার কমিশনে ‘আমেরিকায় আন্তঃলিঙ্গ ব্যক্তিদের মানবাধিকার পরিস্থিতি’ বিষয়ে নিজ নিজ মতামত ব্যক্ত করেন। এ কমিশনে বক্তব্য প্রদানের পূর্বে আন্তঃলিঙ্গদের মানবাধিকার বিষয়ে প্রথমবারের মতো বক্তব্য দেন। প্রত্যেকেই তাদের ব্যক্তিগত অভিজ্ঞতা ও আন্তঃলিঙ্গের অধিকারী শিশুদেরকে ‘স্বাভাবিকভাবে’ অস্ত্রোপাচারের ন্যায় বিষয়গুলো উপস্থাপন করেন।

২০১৫ সালে জিমেনেজ আস্ত্রিয়া লেসবিয়ান জাস্টিস ফাউন্ডেশনের সহযোগিতায় দাতব্যসংস্থা হিসেবে গঠিত আন্তঃলিঙ্গ মানবাধিকার তহবিলের আন্তর্জাতিক পরামর্শক পরিষদে যোগদান করেন। ২০১৬ সালে এ পদটি আইএলজিএ আন্তঃলিঙ্গের সচিব হিসেবে ওলন্দাজ মানবাধিকারকর্মী মিরিয়া ফন দার হাভের কাছে চলে যায়।

## রচনাসমগ্র
জিমেনেজ এলিসা বার্থের সম্পাদনায় ‘ইন্টার: আফাহরাঙ্গেন ইন্টারজেসেস্লিচার মেনসেন ইন দার ওয়েল্ট দার জেই জেসলেচটারে’ অংশগ্রহণ করেন। এছাড়াও, জেন বারি ও জেলেনা ডরডেভিচের ‘হোয়াট ইজ দ্য পয়েন্ট অব এ রিভল্যুশন ইফ আই কান্ট ড্যান্স’ এবং মাওরো কাব্রালের সম্পাদনায় ‘ইন্তারদিসিওনেস’ গ্রন্থে লেখেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের সাল অজানা
বিষয়শ্রেণী:আন্তঃলিঙ্গ ব্যক্তিত্ব
বিষয়শ্রেণী:আন্তঃলিঙ্গ অধিকারকর্মী
বিষয়শ্রেণী:কোস্টারিকার এলজিবিটি ব্যক্তিত্ব
বিষয়শ্রেণী:রূপান্তরিত লিঙ্গ অধিকারকর্মী
বিষয়শ্রেণী:রূপান্তরকামী অধিকার কর্মী
গয়েশপুর ইউনিয়ন, শ্রীপুর

**গয়েশপুর** বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।

## আয়তন
গয়েশপুর ইউনিয়নের আয়তন ২০.৮০ বর্গ কিলোমিটার।

## জনসংখ্যা
গয়েশপুর ইউনিয়নের জনসংখ্যা ১৯,৪০০ জন।

## ইতিহাস ও নামকরন

## অবস্থান ও সীমানা
শ্রীপুর উপজেলা উত্তরাংশে গয়েশপুর ইউনিয়নের অবস্থান। এ ইউনিয়নের উত্তরে শ্রীপুর ইউনিয়ন ও কুমার নদী, পশ্চিমে শৈলকুপা উপজেলা ,ঝিনাইদহ জেলা, এবং পূর্বে 
আমলসার ইউনিয়ন,দ্বারিয়াপুর ইউনিয়ন।

## প্রশাসনিক কাঠামো
গয়েশপুর ইউনিয়ন শ্রীপুর উপজেলা, মাগুরার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে 
৯টি ওয়ার্ড এবং ১৯টি গ্রাম রয়েছেঃ

* গয়েশপুর
* চন্ডীবর
* বড় উদাস
* সরদার কালিনগর
* পার কালিনগর 
* ইছাপুর
* কুশাইছাপুর
* নবগ্রাম
* চাকদাহ
* চর চাকদাহ 
* চতুরিয়া
* চন্ডিখালী
* মাশালিয়া
* লাঙ্গলবাঁধ
* ছাবিনগর
* তেঁতুল বাড়িয়া
* গোয়ালবাড়ি
* জোকা
* চর জোকা
* নগর জোকা
* লাট রামনগর
* বাগবাড়িয়া 
* বড়তলা
* সভাসতডাঙ্গা

## শিক্ষা ব্যবস্থা
গয়েশপুর ইউনিয়নে ১টি বালিকা ও ২টি মাধ্যমিক বিদ্যালয় রয়েছে। ২টি মাদ্রাসা এবং ১০টি প্রাথমিক বিদ্যালয় রয়েছে।
**শিক্ষা প্রতিষ্ঠানসমূহ হলঃ**
;মাধ্যমিক বিদ্যালয় 
* নবগ্রাম মাধ্যমিক বিদ্যালয়
* লাঙ্গলবাধ মাধ্যমিক বিদ্যালয়
* মাশালিয়া নিম্ন মাধ্যমিক বালিকা বিদ্যালয়

;মাদ্রাসা
* নবগ্রাম কবির আহম্মেদ দাখিল মাদ্রাসা
* লাঙ্গলবাধ আলিম মাদ্রাসা

;প্রাথমিক বিদ্যালয়
* নবগ্রাম সরকারি প্রাথমিক বিদ্যালয়
* সরদার কালিনগর সরকারি প্রাথমিক বিদ্যালয়
* চন্ডীখালি সরকারি প্রাথমিক বিদ্যালয়
* চতুড়িয়া সরকারি প্রাথমিক বিদ্যালয়
* বড়তলা সরকারি প্রাথমিক বিদ্যালয়
* জোকা সরকারি প্রাথমিক বিদ্যালয়
* চরজোকা সরকারি প্রাথমিক বিদ্যালয়
* কুশাইছাপুর সরকারি প্রাথমিক বিদ্যালয়
* বড় উদাস শেখ উখিল উদ্দিন সরকারি প্রাথমিক বিদ্যালয়
* গোয়ালবাড়ি সরকারি প্রাথমিক বিদ্যালয়

## যোগাযোগ ব্যবস্থা
মাগুরা থেকে বাসযোগে লাঙ্গলবাঁধ এবং লাঙ্গলবাঁধ থেকে ভ্যান/অটোরিক্সা যোগে নবগ্রামে অবস্থিত গয়েশপুর ইউনিয়ন পরিষদ অফিস। গয়েশপুর ইউনিয়নে কাঁচা ও পাঁকা রাস্তা রয়েছে।

## অর্থনীতি
;ব্যাংক
গয়েশপুর ইউনিয়নে জনতা ব্যাংক,বাংলাদেশ কৃষি ব্যাংক আর্থিক প্রতিষ্ঠানের শাখা বিদ্যমান।

;এনজিও 
* গ্রামীণ ব্যাংক
* আশা
* ব্র্যাক   
* সেতু

;বীমা
* ন্যাশনাল লাইফ ইন্সুরেন্স কোম্পানি লিমিটেড
* পপুলার লাইফ ইন্সুরেন্স কোম্পানি লিমিটেড 
* ইসলামী ব্যাংক ইন্সুরেন্স শাখা
* প্রগতি লাইফ ইন্সুরেন্স লিমিটেড
* জীবন বীমা কর্পোরেশন
* পদ্মা ইসলামী লাইফ ইন্সুরেন্স লিমিটেড

;পেশাজীবি সংগঠন
* লাঙ্গলবাঁধ গ্রাম বাংলা অটো সমিতি
* নছিমন করিমন মালিক সমিতি

## খাল ও নদী
গয়েশপুর ইউনিয়নে দুটি নদী রয়েছেঃ 
* গড়াই নদী 
* কুমার নদী

## হাট-বাজার
গয়েশপুর ইউনিয়নের হাট-বাজারের তালিকাঃ
* লাঙ্গলবাঁধ বাজার

## দর্শনীয় স্থান
* গড়াই নদী
* কুমার নদী

## উল্লেখযোগ্য ব্যক্তি
* অমল মজুমদার (জমিদার)
* শাহবুদ্দিন আহম্মেদ,প্রতিষ্ঠাতা নবগ্রাম মাধ্যমিক বিদ্যালয়

## জনপ্রতিনিধি
* বর্তমান চেয়ারম্যানঃ মোহাম্মদ আব্দুল হালিম মোল্লা

## আরও দেখুন
* শ্রীপুর উপজেলা, মাগুরা
* মাগুরা জেলা

## তথ্যসূত্র

* ইউনিয়ন পরিষদ তথ্য বাতায়ন 

## বহিঃসংযোগ

বিষয়শ্রেণী:শ্রীপুর (মাগুরা) উপজেলার ইউনিয়ন
আদমি

**আদমি** একটি বলিউড নির্মিত হিন্দি অ্যাকশনধর্মী চলচ্চিত্র। এই চলচ্চিত্রটি ১৯৯৩ সালে আর্শাদ খানের পরিচালনায় প্রকাশিত হয়। সুরকার ছিলেন যতীন-ললিত।

## কাহিনী
তরুন বিজয় শ্রীবাস্তব ত্রিকালের বিস্ফোরক তৈরির কারখানায় কাজ করে। সে মার্শাল আর্ট শিক্ষক হিসেবে একটি ক্লাবেও যায় অবসরে। তার বাড়িতে বাবা মিঃ মোহনলাল, মা ও ভাই থাকেন যারা একটি রেস্তোরা চালান। একদিন রেখা সাক্সেনার সাথে তার আলাপ ও প্রেম হয়। তাদের বিয়ে ঠিক হলে নিমন্ত্রণ কর‍তে বিজয়ের পিতা পুত্রের কর্মস্থলে যান। সেখানে তিনি হঠাৎ দেখতে পান বিজয়ের অফিস কর্তা ত্রিকাল অস্ত্র শস্ত্র ও গোলাবারুদের চোরাকারবার জড়িত। ত্রিকাল বুঝতে পারে বিজয়ের পিতা তার দেশবিরোধী কর্মকাণ্ডের কথা জেনে ফেলেছে। সে বিজয়ের পুরো পরিবারকে বোমাতে উড়িয়ে দেয় গুন্ডাদের সাহায্য। বিজয় বুঝতে পারেনা এই হত্যাকাণ্ডে কাদের হাত ছিল কিন্তু বিস্ফোরক কারখানাতে কাজ করার দরুন পুলিশ তাকে সন্দেহ করে। আদলতে তার হয়ে লড়াই করেন রেখার পিতা উকিল সাক্সেনা। কিন্তু পাঁচ বছরের জেল হয় বিজয়ের। জেলার শমশের সিং ও ডিসিপি দেশমুখ বিজয়কে বলে একজন ডন সারা শহরে বিস্ফোরন ঘটাচ্ছে, তার ছেলেকে কিডন্যাপ করে আনলে তাকে জব্দ করা যাবে ও বিজয় সরকারকে সাহায্য করলে তার সাজা কম করে দেওয়া যেতে পারে। জেলারের সাহায্যে বিজয় গোপনে জেল থেকে বেরোয় ও দীপক নামের একটি ছেলেকে অপহরণ করে রেখার সাহায্য। দীপক আসলে কোনো ডনের পুত্র নয় বরং হীরালালের ছেলে যাকে ত্রিকাল অন্যায়ভাবে ফাঁসিয়েছিল। হীরালালের কাছে প্রমাণ ছিল ত্রিকাল সরকারি কাজের বরাতের আড়ালে দেশবিরোধী চক্রান্তে লিপ্ত। বিজয় নিজের ভুল বুঝতে পারে ও জেলার সমশের কে খুন করে পালায়। ইতোমধ্যে শহরে ক্রমাগত বিস্ফারণ ও সন্ত্রাসের রাজত্ব দমন কর‍তে আসেন আই জি প্রতাপ সিং। তিনি তদন্ত করে বুঝতে পারেন ত্রিকাল ও তার জামাই মন্ত্রী ডিপি সিং সন্ত্রাসবাদী কাজের সাথে যুক্ত। তারাই বিজয়কে চক্তান্ত করে ফাঁসিয়েছে। বিজয় জেল থেকে বেরিয়ে ডিপি দেশমুখ ও ত্রিকালের গুন্ডাদের খুন করতে থাকে। তাকে ধরার আগেই ত্রিকালের কারখানা, ঘাঁটি ধ্বংস করে দেয়। ত্রিকাল, হীরালাল ও তার স্ত্রীকে খুন করলেও দীপক বেঁচে যায়। আই জি তাকে হাসপাতালে পাঠান। স্বাধীনতা দিবসের দিন ত্রিকাল ও ডিপি সিং এর মুখোমুখি হয় বিজয়।

## অভিনয়
* মিঠুন চক্রবর্তী - বিজয় শ্রীবাস্তব
* গৌতমী - রেখা সাক্সেনা
* পরেশ রাওয়াল - ডিপি সিং
* গুলশান গ্রোভার - ডেপুটি কমিশনার দেশমুখ
* শক্তি কাপুর - আই জি প্রতাপ সিং
* দিব্যা ভারতী - শর্মিলা
* অজিত খান - ত্রিকাল
* দিলীপ তাহিল - জেলার শমসের
* রাজা মুরাদ - হীরালাল
* হরিশ কুমার - দীপক
* অর্জুন - ত্রিকালের গুন্ডা
* বব ক্রিস্টো - বিদেশী অস্ত্রব্যবসায়ী
* ম্যাক মোহন - ডিপি সিং এর সহকারী
* তেজ সপ্রু - ত্রিকালের গুন্ডা

## সঙ্গীত

## তথ্যসূত্র

বিষয়শ্রেণী:১৯৯৩-এর ভারতীয় চলচ্চিত্র
বিষয়শ্রেণী:যতীন-ললিত সুরারোপিত চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:১৯৯৩-এর চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
স্বদেশ রায়

**স্বদেশ রায়** হলেন বাংলাদেশের একজন প্রখ্যাত সাংবাদিক। তিনি দীর্ঘদিন যাবত্ এদেশের প্রধান প্রধান পত্রিকাগুলোর সাথে জড়িত এবং দৈনিক জনকন্ঠের নির্বাহী সম্পাদক হিসাবে কর্মরত আছেন।

## জন্ম ও প্রাথমিক জীবন

## শিক্ষাজীবন

## কর্মজীবন
বর্তমানে তিনি দৈনিক জনকন্ঠে নির্বাহী সম্পাদক হিসাবে কর্মরত আছেন।

### বিশেষ অবদান

## রচনা

## পারিবারিক জীবন

## পুরস্কার ও সম্মননা
সাংবাদিকতায় বিশেষ অবদানের জন্য তিনি ২০১৭ সালে একুশে পদক লাভ করেন।

## আরও দেখুন
* দৈনিক জনকন্ঠ;
* ২০১৭-এর একুশে পদক বিজয়ীগণ।

## তথ্যসূত্র

বিষয়শ্রেণী:একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:১৯৬১-এ জন্ম
বিষয়শ্রেণী:খুলনার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি প্রফুল্ল চন্দ্র কলেজের প্রাক্তন শিক্ষার্থী